Publication: Magyar Közlöny
Issue: MK-2008-4 (Year: 2008, Number: 4)
Era: 2004-2010
Section: 2007. évi CVI. törvény és az állami vagyonnal való gazdálkodásról szóló 254/2007. (X. 4.) kormányrendelet vonatkozó
Paragraph Index: 825

c) Az illetménytáblázat B1 és B2 fizetési fokozatának az illetménytétele közelítsen az Országos Érdekegyeztetõ Tanács (OÉT) hároméves megállapodásában és a kormányrendeletben szereplõ, a legalább középfokú képesítést igénylõ munkakörben dolgozók számára megállapított – a kormányrendeletnek megfelelõen a közszférában is kötelezõen alkalmazandó – 2008. évre érvényes garantált bérminimumokhoz. 1.2. A felsõoktatási intézményekben oktatók és a tudományos kutatók külön illetménytáblázatának az illetményalapja – az egyetemi tanári munkakör 1. fizetési fokozatának garantált illetménytétele – 2008. január 1-jétõl 5,0%-kal, 437 300 forintra emelkedjen. 1.3. A közalkalmazotti pótlékalap 2008. január 1-jétõl 2,0%-kal, 20 000 forintra emelkedjen. 1.4. A teljesítményösztönzést szolgáló keretösszeg – az OKÉT 2005. évre vonatkozó megállapodásában szereplõ hatályossági körben és felhasználási szabályok szerint – 2008-ban változatlan, 2,0%-os mértékkel maradjon fenn.

Source: https://magyarkozlony.hu/hivatalos-lapok/3e28418f5be32f4c8b73a00cca4db865081cad62/dokumentumok/0a099449819e8461c75fb4dfa7d245f693cc0f4b/letoltes